જવાબ- બિલકુલ… બિલકુલ… મોટાભાગના લોકો આજે સ્ટ્રેસમાં જીવે છે. સ્ટ્રેસ એ જીવનનો એક ભાગ છે, તેને કયારેય તમે સંપૂર્ણરીતે દૂર નથી કરી શકવાના. યોગા એ આર્ટ છે, તે શીખવા માટે તમારે સૌથી પહેલા યોગ્ય શિક્ષક શોધવા પડે. તાઈ ચીના શિક્ષકો અત્યારે બહુ જ ઓછા છે. આ બાબતને લઈને હું ઘણીવાર બેચેન થઈ જાઉ છું. ઘણાબધા લોકોને શીખવું છે, પણ પુરતા ટીચર્સ નથી. જે પછી મે ટીચર્સ ટ્રેનિંગ પ્રોગ્રામ પણ શરૂ કર્યા છે. મારી રીતે મને શિક્ષકો તૈયાર કરવાની તક મળે છે, તે હું જવા નથી દેતો. પણ ટીચર(ગુરુ) શોધવા બહુ જરૂરી છે. આ બધી આર્ટ તમે પુસ્તક વાંચીને કે વીડિયો જોઈને ન શીખી શકો, તે તમને પરિચય કરાવી શકે છે. જીવનમાં જે જરૂરી છે, તેના માટે તમે સમય કાઢો. પંદર-વીસ મીનીટ વહેલા ઉઠી જાવ. પંદર મીનીટ વહેલા સુઈ જાવ. જો તમે ચાહો તો તમને પંદર મીનીટનો સમય તાઈ ચી કરવા માટેનો સમય મળી શકે તેમ છે. યોગ પણ કરી શકો છો. એકાદ બે હળવા આસનો કરી લો. તો તમે હળવાફૂલ થઈ જશો, અને દિવસની શરૂઆત જ પોઝિટિવ નોટથી કરો. કોઈ સ્ટ્રેસ કે થાક રહેશે નહી. દિવસ દરમિયાન તમે જેને જેને મળશો તો તમારામાં ચીયરફુલનેસ રહેશે. ડેડિકેશન જોવા મળશે.